*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2009. gada 3. novembra noteikumos Nr. 1290 "Noteikumi par gaisa kvalitāti”**

Izdoti saskaņā ar likuma "[Par piesārņojumu](https://m.likumi.lv/ta/id/6075-par-piesarnojumu)"

[12.](https://m.likumi.lv/ta/id/6075-par-piesarnojumu#p12) panta otro daļu un 17. panta trešo daļu un

[Vides aizsardzības likuma](https://m.likumi.lv/ta/id/147917-vides-aizsardzibas-likums) [17.](https://m.likumi.lv/ta/id/147917-vides-aizsardzibas-likums#p17) panta otro daļu

Izdarīt Ministru kabineta 2009. gada 3. novembra noteikumos Nr. 1290 "Noteikumi par gaisa kvalitāti” (Latvijas Vēstnesis, 2009, 182. nr.; 2017, 50. nr.) šādus grozījumus:

1. Svītrot 8.3 punktā vārdus “, sākot ar 2019. gadu,”;

2. Svītrot 8.4 punktā vārdus “ne vēlāk kā 2019. gadā un pēc tam vismaz”;

3. Papildināt ar 13.1 punktu šādā redakcijā:

“13.1 Centrs, izvietojot gaisa monitoringa stacijas atbilstoši šo noteikumu 11. pielikumā noteiktajām prasībām, nodrošina, ka to paraugu ņemšanas vietu izvietojums un skaits, kuros iegūtos datus izmanto daļiņu PM2,5 vidējā ekspozīcijas rādītāja noteikšanai pienācīgi atspoguļo šo daļiņu radīto vispārējo iedarbību uz iedzīvotājiem. Paraugu ņemšanas vietu skaits nedrīkst būt mazāks par to, kas noteikts šo noteikumu 10. pielikuma 1.2. apakšpunktā.”;

4.  Izteikt 14.1 punkta pirmo teikumu šādā redakcijā:

“Lai nodrošinātu šajos noteikumos noteiktajām prasībām atbilstoša valsts monitoringa tīkla izveidi un regulāri izvērtētu, vai esošais valsts monitoringa tīkla plānojums un monitoringa staciju atrašanās vietas vēl joprojām ir pamatotas un optimālas, centrs pēc nepieciešamības, bet ne retāk kā reizi piecos gados sagatavo ziņojumu, kurā izvērtē un pamato visu valsts monitoringa tīklā iekļauto monitoringa staciju vietu izvēli, kā arī iekļauj šo monitoringa staciju apkārtnes fotogrāfijas, kurās norādītas debespuses, un detalizētas kartes.”

5. Izteikt 20. punktu šādā redakcijā:

“20. Aglomerācijās un zonās, kur datus no stacionāro mērījumu paraugu ņemšanas vietām papildina ar modelēšanā vai indikatīvos mērījumos iegūtu informāciju, centrs par 50 % var samazināt paraugu ņemšanas vietu kopskaitu, kas noteikts šo noteikumu [10.pielikuma](https://m.likumi.lv/ta/id/200712#piel10) I daļā, ja ir ievēroti šādi nosacījumi:

20.1. ar papildu metodēm iegūtā informācija ir pietiekama gaisa kvalitātes novērtēšanai attiecībā uz robežlielumiem vai trauksmes līmeņiem, un tā ir pietiekama sabiedrības informēšanai;

20.2. ierīkojamo paraugu ņemšanas vietu skaits un citu novērtēšanas paņēmienu nodrošinātā telpiskā izšķirtspēja ir pietiekama, lai attiecīgas piesārņojošas vielas koncentrāciju noteiktu saskaņā ar šo noteikumu 15. pielikuma I daļā paredzētajiem datu kvalitātes mērķiem un lai iegūtu šo noteikumu 15. pielikuma II daļā paredzētajiem kritērijiem atbilstīgus novērtējuma rezultātus.

Modelēšanas vai indikatīvo mērījumu rezultātus ņem vērā, novērtējot atbilstību šajos noteikumos noteiktajiem robežlielumiem.”;

6. Papildināt 40. punktu ar pēdējo teikumu šādā redakcijā:

“Izstrādājot šajā punktā minētos rīcības plānus Vides aizsardzības un reģionālās attīstības ministrija nepieciešamības gadījumā sadarbojas ar trešām valstīm un jo īpaši Eiropas Savienības kandidātvalstīm.”;

7. Aizstāt 45.3. apakšpunktā vārdus “pašvaldības informē” ar vārdiem “pašvaldība pienācīgi un laikus informē”;

8. Papildināt nodaļu “VII. Noslēguma jautājumi” ar 59. punktu šādā redakcijā:

“Šo noteikumu 8.3 un 14.1 punktā minēto novērtējumu veic 2020. un 2021. gadā un turpmāk ievērojot minētajos punktos noteikto regularitāti. Savukārt šo noteikumu 8.4 punktā minēto dalību nodrošina 2020., 2022. gadā un turpmāk ievērojot šo noteikumu 8.4 punktā noteikto regularitāti.”

9. Izteikt 11. pielikuma 3.2. apakšpunkta pēdējo teikumu šādā redakcijā:

“Visas atkāpes no noteiktajām novietojuma prasībām jādokumentē un jāiekļauj ziņojumā, kas tiek izstrādāts saskaņā ar šo noteikumu 14.1 punktu”;

10. Izteikt 17. pielikuma 2. punkta ievaddaļu šādā redakcijā:

“2. Ozona prekursoru mērījumi ietver vismaz slāpekļa oksīdus (NO un NO2) un attiecīgos gaistošos organiskos savienojumus (GOS). Gaistošo organisko savienojumu saraksts, kurus ieteicams mērīt:”;

11. Svītrot 17. pielikuma 3. punkta otrajā teikumā vārdus “pēc iespējas”.

Ministru prezidents A. K. Kariņš

Vides aizsardzības un reģionālās attīstības ministrs Juris Pūce